Kristy Moore

Kristy Nicole Moore (født i 1977) er en australsk/engelsk fotballspiller som har spilt i den norske toppserien i fotball for kvinner. 

Som femåring spilte hun med guttene i bydelen Elizabeth Vale i hjembyen Adelaide. Hun spilte i SASI Pirates 1991–1996. I England scoret hun 41 mål for Barnet Ladies FC 1998–2001, før hun fikk kontrakt med Fulham Ladies i den britiske toppserien FA Women's Premier League.  Hun fikk tillatelse fra det internasjonale fotballforbundet FIFA til å spille på Englands kvinnelandslag i fotball.Woe for England Women – FAs hjemmeside I 2003 vant Fulham både toppserien og begge cup-ene, det vil si «The Treble». Like etter ble laget nedlagt.  

Moore og hennes danske lagvenninne Katrine Pedersen signerte deretter kontrakt med klubben Fløya i Tromsø. Med Fløya var de med på å sikre tredjeplassen i Toppserien 2004, og Moore ble seriens toppscorer med 20 mål. Året etter ble bronsen forsvart, og Moore scoret elleve mål og ble i toppscorerer i Toppserien 2008 med 22 mål.

Senhøstes 2008 meldte Moore overgang til Stabæk. Bærumslaget hadde i tillegg overtatt nesten alle spillerne fra Asker Fotball Kvinner, og gikk inn i sesongen med favorittstempel. De fikk sølv i toppserien ved sesongslutt, og  Moore ble seriens nestmest scorende med 19 mål, ett mål bak Lene Mykjåland. Moore fornyet kontrakten med Stabæk ikke lenge etter serieavslutning.Kristy Moore forlenger! – stabak.no

I 2013 hadde hun kontrakt med Los Angeles Strikers. Hun flyttet deretter tilbake til Australia, og spilte for «Lady Reds» i hjembyen Adelaide fra 2012 til 2015.Veteran ends 32 year soccer career i adelaidenow.com

 Meritter 
Med Barnet
 Premier League Southern Division Player of the year 2001

Med Fulham
 Seriemester 2003
 FA-Cupmester 2003
 Ligacupmester 2003

Med Fløya:
 Toppscorer i Toppserien 2004 og 2008
 Bronse 2004 og 2005

Med Stabæk
 Sølv 2009
 Gull 2010

 Referanser 

 Eksterne lenker 


Kategori:Australske fotballspillere
Kategori:Fotballspillere for IF Fløya
Kategori:Fotballspillere for Stabæk Fotball Kvinner
Kategori:Fotballspillere for Fulham FC (kvinner)
Kategori:Australske fotballspillere i Norge
Kategori:Personer fra Adelaide